Onderwyser en leerling by Kaapstad-skool geskietArgieffoto ŉ Onderwyser en ŉ leerling is Donderdagoggend by ŉ skool in Kaapstad geskiet en gewond. “ŉ Onderwyser is in die arm geskiet en ŉ leerling is in die been en bors getref,” het Robert Daniels, woordvoerder vir die Wes-Kaapse departement van gesondheid se nooddienste, gesê. Die skietery het omstreeks 08:00 by die Oval North Sekondêre Skool in Beacon Valley, Mitchell’s Plain plaasgevind. Al twee is in ŉ ernstige, maar stabiele toestand, na die hospitaal geneem. Volgens lt.kol. Tembinkosi Kinana, woordvoerder van die polisie in die Wes-Kaap, is twee seuns, onderskeidelik 19 en 20 jaar oud, buite die skool geskiet. “Die motief en die omstandighede word ondersoek en ŉ saak van poging tot moord is oopgemaak,” het hy gesê. Niemand is nog in verband met die voorval in hegtenis geneem nie. -SAPA